laion/Wikipedia-Exotic huggingface dataset:
קבוצת מפרש

קבוצת מפרש היא קבוצה שיתופית עצמאית בחיפה. חברי הקבוצה המנהלים אורח חיים שיתופי-סוציאליסטי, חברים במעגל הקבוצות והקהילות השיתופיות. הקבוצה נוסדה בשכונת קריית שלום שבדרום תל אביב ביולי 2006, וחבריה מתגוררים כיום בשכונת קריית שפרינצק בחיפה. בקבוצה חברות שמונה משפחות. הקבוצה נוסדה ב-11 ביולי 2006 לאחר שחברים מגרעיני הנח"ל "נינוח" של תנועת הצופים ו"הבונים" של ארגון בינ"ה החליטו לאחד כוחות בקבוצה שיתופית אחת. בהמשך הצטרפו עוד מספר חברים, בוגרי גרעיני נח"ל נוספים, ואחרים. עם הקמת הקבוצה החליטו חבריה להתיישב בשכונת קריית שלום שבתל אביב, שבקרבתה הם שירתו במהלך פרק המשימה הצבאי, ובמהלך השנה הראשונה לקיום הקבוצה, הם התקבצו בשכונה והפכו לקבוצה השיתופית העצמאית היחידה בתל אביב. ב-1 בספטמבר 2007 חברי קבוצת מפרש הנהיגו את הקופה המשותפת. ב-2014 החליטו חברי הקבוצה על מעבר עתידי משותף לחיפה ומיסוד הקבוצה כקיבוץ עירוני. לשם כך, הם רכשו בדצמבר 2016 מגרש עליו הם מתעתדים לבנות מגורי הקבע שלהם. עד לבניית הבניין הקיבוצי, חברי הקבוצה מתגוררים בדירות שכורות בשכונת קריית שפרינצק בחיפה. חברי הקבוצה מנהלים אורח חיים שיתופי-סוציאליסטי במסגרת קבוצה אינטימית, שבא לידי ביטוי, בין היתר, במפגש שבועי המכונה "יום קבוצה" ומוקדש ללימוד משותף, התמודדות על יחסים וקבלת החלטות, בארוחות משותפות, בקבלות שבת ובסמינרים של סופי שבוע המכונים "מפרשית". בנוסף, חלק מחברי הקבוצה מתנהלים בשיתוף כלכלי מלא – כל אחד נותן על פי יכולתו ומקבל על פי צרכיו – וזאת מתוך תפיסת עולם שוויונית. חברי מפרש עובדים במגוון תחומים: חינוך, מחקר, היי-טק, ניהול, טיפול ועוד. ההתנהלות היום-יומית מבוססת על רעיון הקבוצה האינטימית במסגרתו חברי הקבוצה מתמודדים על היחסים הבין-אישיים במטרה לכלכל את צעדיהם מתוך שיחה, סולידריות ואהבה ולא באמצעות עמידה בסעיפי תקנון. חברי הקבוצה רואים חשיבות בפעילות חברתית משמעותית במרחבים שונים בחברה הישראלית ופעילים בארגון העובדים כוח לעובדים, בחוג הפוליטי-רעיוני יסו"ד, במפלגות מרצ ומפלגת העבודה ובמעגל הקבוצות. בנוסף, חברי הקבוצה מובילים פעילות חברתית במסגרת מקומות העבודה שלהם: בחטיבת בני המושבים, בבינ"ה, בתנועת המורים, בעמותת קהילה ועוד. מפרש היא אחת הקבוצות החברות במעגל הקבוצות. קואופרטיב מעגל הקבוצות - כתבה בערוץ 1 - קהילת קמה וקבוצת מפרש, סרטון בערוץ "כרמל נטע", באתר יוטיוב (אורך: 07:23) אתר הקבוצה ורד לי, מלרוז פלייס, באתר הארץ, 14 באוגוסט 2008 קיבוצניק השבוע עם אלעד הראל – באתר "במקום" בילי מוסקונה-לרמן ומיכל גרינברג, קוסקוס לקולקטיב: תחיית הקואופרטיבים, באתר nrg‏, 3 ביולי 2009 ורד לי, צעירי שכונת שפירא שהקימו קואופרטיב מקווים לרווח אפסי, באתר הארץ, 29 בספטמבר 2008 אנחנו חבורה – כתבה על קומונות בתל אביב בעיתון תל אביב אדום מבפנים – כתבה על רכישת המגרש בחיפה אדום מבפנים / קיבוץ, הדור הבא, באתר שווים
הלמה של סקרף

הלֶמה של סקרף (Scarf's Lemma) היא אחת מהתוצאות היסודיות בתחום קומבינטוריקה. בארבעת העשורים האחרונים היא שימשה כנקודת מפתח בפתרון בעיות קומבינטורית השואפות למציאת פתרון יציב. נקראת ע"ש הרברט סקרף. יהי m < n {\displaystyle m<n} ו B m x n {\displaystyle B_{mxn}} מטריצה של מספרים ממשיים כך ש b i , j = δ i , j {\displaystyle b_{i,j}=\delta _{i,j}} לכל 1 ≤ i , j ≤ m {\displaystyle 1\leq i,j\leq m} . יהי b ∈ R m {\displaystyle b\in \mathbb {R} ^{m}} וקטור חיובי כך שהקבוצה   { α ∈ R + n : B α = b } {\displaystyle \ \{\alpha \in \mathbb {R} _{+}^{n}:B\alpha =b\}} חסומה. תהי C m x n {\displaystyle C_{mxn}} מטריצה כך ש c i , i ≤ c i , k ≤ c i , j {\displaystyle c_{i,i}\leq c_{i,k}\leq c_{i,j}} כאשר i , j ≤ m ; i ≠ j ; k > m {\displaystyle i,j\leq m;i\neq j;k>m} אזי קיימת תת-קבוצה | J | = m ; J ⊆ [ n ] {\displaystyle \left|J\right|=m;J\subseteq [n]} המקיימת: 1. B α = b {\displaystyle B\alpha =b} עבור α ∈ R n {\displaystyle \alpha \in \mathbb {R} ^{n}} חיובי כשלהוא כך ש α j = 0 {\displaystyle {\boldsymbol {\alpha }}_{j}=0} כאשר j ∉ J {\displaystyle j\not \in J} 2. לכל k ∈ [ n ] {\displaystyle k\in [n]} קיים i ∈ [ m ] {\displaystyle i\in [m]} כך ש c i , k ≤ c i , j {\displaystyle c_{i,k}\leq c_{i,j}} לכל j ∈ J {\displaystyle j\in J} את ההוכחה המלאה ללמה המבוססת על אלגוריתם Lemke-Howson ניתן למצוא במאמר המקורי של הרברט סקרף (H. E. Scarf).‏ לא מזמן הוכח שהסיבוכיות החישובית של הלמה שייכת למחלקת הסיבוכיות PPAD.‏ הלמה משמשת הוכחה למספר בעיות "fractional stability type" להלן רשימה חלקית: 1. Every balanced game with non-transferable utilities has a non-empty core. 2. Every clique-acyclic digraph has a strong fractional kernel. 3. Every hypergraphic preference system has a fractional stable solution. 4. Every instance of stable paths problem has a fractional stable solution. 5. Stable matchings and Scarf's lemma.. Herbert E. Scarf, The core of an N person game, Econometrica, 35, 1967. Ron Aharoni, Tamás Fleiner, On a lemma of Scarf. J. Comb. Theory, Ser. B 87(1) 2003. Lemke, C. E., Howson, Jr., J. T., Equilibrium Points of Bimatrix Games, 1964. PPAD (מחלקת סיבוכיות) List of PPAD-complete problems הלמה של שפרנר אלגוריתם Lemke-Howson Herbert E. Scarf. The core of an N person game., pp. 60–65. Shiva Kintali, Laura J. Poplawski, Rajmohan Rajaraman, Ravi Sundaram, Shang-Hua Teng Reducibility Among Fractional Stability Problems Electronic Colloquium on Computational Complexity (ECCC) TR09-041 2009 Herbert E. Scarf. The core of an N person game. Econometrica, 35 1967 Ron Aharoni, Ron Holzman : Fractional Kernels in Digraphs. J. Comb. Theory, Ser. B 73(1) 1998 Ron Aharoni, Tamás Fleiner : On a lemma of Scarf. J. Comb. Theory, Ser. B 87(1) 2003 Penny E. Haxell, Gordon T. Wilfong : A fractional model of the border gateway protocol (BGP). 2008 Tamas Kiraly and Julia Pap. Kernels, Stable Matchings and Scarf's Lemma. The Egervry Research Group Technical Report 2008
מספר קית'

במתמטיקה, מספר קית' (באנגלית: Keith number; נקרא גם Repfigit, קיצור ל-Repetative Fibonacci-like Digit, כלומר "ספרה דמוית-פיבונאצ'י חוזרת") הוא מספר טבעי בעל n ספרות (שתיים לפחות), שמקיים את התנאי הבא: בהינתן סדרה שאיבריה הראשונים הם ספרותיו של המספר, ושאר איבריה מוגדרים על ידי נוסחת נסיגה הקובעת כי כל איבר בסדרה הוא סכום n האיברים הקודמים לו, המספר המקורי מופיע כאחד האיברים בסדרה. שמם של מספרי קית' ניתן להם על שמו של המתמטיקאי מייק קית', אשר פרסם בשנת 1987 מאמר אודות מספרים אלה בכתב עת לשעשועי מתמטיקה. בהינתן מספר בעל n ספרות המוגדר באופן הבא: N = ∑ i = 0 n − 1 10 i d i {\displaystyle N=\sum _{i=0}^{n-1}10^{i}{d_{i}}} ניתן לייצר את הסדרה   S N {\displaystyle \ S_{N}} ש-n איבריה הראשונים הם d n − 1 , d n − 2 , … , d 1 , d 0 {\displaystyle d_{n-1},d_{n-2},\ldots ,d_{1},d_{0}} , ושנוסחת הנסיגה שלה קובעת כי האיבר הכללי בסדרה הוא סכום n האיברים שלפניו. אם המספר המקורי N מופיע בסדרה   S N {\displaystyle \ S_{N}} כאחד מאיבריה, אזי N הוא מספר קית'. לדוגמה, עבור המספר 197 ניצור את הסדרה 1 , 9 , 7 , 17 , 33 , 57 , 107 , 197 , … {\displaystyle 1,9,7,17,33,57,107,197,\ldots } (שלושת האיברים הראשונים הם 1, 9 ו-7, הספרות מהן מורכב המספר 197). ניתן לראות כי המספר המקורי 197 מופיע כאיבר בסדרה - ולכן הוא מוגדר כמספר קית'. מהגדרת המספר ניכר שתכונה זו תלויה בשיטת הספירה שבה נכתב המספר - מספר שהוא מספר קית' בסיס עשרוני אינו בהכרח כזה בבסיס אחר. 14, למשל, הוא מספר קית' בבסיס עשרוני ובבסיס 5, אך אינו מספר קית' בבסיס 6. 30 מספרי קית' הראשונים בבסיס עשרוני הם: 14, 19, 28, 47, 61, 75, 197, 742, 1104, 1537, 2208, 2580, 3684, 4788, 7385, 7647, 7909, 31331, 34285, 34348, 55604, 62662, 86935, 93993, 120284, 129106, 147640, 156146, 174680, 183186. עד כה לא הוכח האם מניינם של מספרי קית' הוא סופי או אינסופי. מבין המספרים הטבעיים הקטנים מ-1019, רק 71 הם מספרי קית' - מה שהופך אותם לנדירים בהרבה ממספרים ראשוניים, למשל. מספר קית', באתר MathWorld (באנגלית) מספרי קית' באתר OEIS – האנציקלופדיה המקוונת לסדרות של מספרים שלמים
קית'

האם התכוונתם ל... קית' (סרט) – סרט קולנוע אדוארד קית'-רוץ' – איש שלטון בריטי בתקופת המנדט בארץ ישראל ויל קית' - ממקימי חברת קלוגס דייוויד קית' – שחקן אמריקאי טובי קית' – מוזיקאי אמריקאי מייק קית' – מתמטיקאי אמריקאי מספר קית' – מספר שלם הנכלל בסדרה הנוצרת מנוסחת נסיגה שאיבריה הראשונים הם ספרותיו של המספר עצמו קיט אישים ששמם הפרטי הוא קית'
לפניך ברעדה

"לפניך ברעדה" (באנגלית: Trembling Before G-d) הוא סרט תיעודי בבימויו של סנדי שמחה דובובסקי שיצא לאקרנים בארצות הברית בשנת 2001 ולאחר מכן הוקרן בישראל ובעולם. הסרט מביא את סיפוריהם האישיים של הומואים ולסביות דתיים בארצות הברית ובישראל, ומשלב ראיונות עם רבנים אורתודוקסים ועם אנשי טיפול העוסקים בתרפיה רפראטיבית וכאלה התומכים בסירוס כימי. הסרט היה פורץ דרך בהעלאת נושא הנטייה המינית לשיח הציבורי הדתי. בעקבות הסרט הוקם בארץ פרויקט הנחיה בשם "פתח לב", במסגרתו הוקרן הסרט בפני 2000 אנשי מקצוע, רבנים ומטפלי נפש, במסגרות חינוכיות וטיפוליות שונות. הקרנת הסרט לוותה בדיון שהונחה על ידי מנחי קבוצות. יציאת הסרט ופרויקט "פתח לב" עוררו דיון מורכב בציבור הדתי המבוסס על ההכרה שהומואים ולסביות בציבור הדתי הם מציאות קיימת. הסרט זכה במספר פרסים בינלאומיים, ובכלל זה הסרט הדוקומנטרי הטוב ביותר לשנת 2001 בפסטיבל ברלין, והסרט הדוקומנטרי הטוב ביותר לשנת 2001 בפסטיבל הסרטים הבינלאומי של שיקגו. בנוסף, זכה הסרט בפרס טדי ובפרס הליגה ההומו-לסבית נגד השמצה. הומוסקסואליות להט"ב יהודים דתיים כתוב בתורה אתר האינטרנט הרשמי של לפניך ברעדה "לפניך ברעדה", במסד הנתונים הקולנועיים IMDb (באנגלית) "לפניך ברעדה", באתר נטפליקס "לפניך ברעדה", באתר AllMovie (באנגלית) "לפניך ברעדה", באתר Rotten Tomatoes (באנגלית) "לפניך ברעדה", באתר Box Office Mojo (באנגלית) "לפניך ברעדה", באתר Metacritic (באנגלית) "לפניך ברעדה", באתר אידיבי "לפניך ברעדה", במסד הנתונים הקולנועיים KinoPoisk (ברוסית) התייחסות מערכת החינוך לקהילה ההומו-לסבית, דיון בכנסת, 31 במאי 2005 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קרב נארווה (1700)

קרב נארווה היה קרב בין צבא שוודי בפיקוד קרל השנים עשר, מלך שוודיה, לבין צבא רוסיה, שהתרחש בנובמבר 1700 באזור העיר נארווה (כיום באסטוניה) במסגרת השלבים הראשונים של מלחמת הצפון הגדולה. הקרב הסתיים בניצחון מוחץ של הצבא השוודי, ובהשמדה כמעט מוחלטת של הצבא הרוסי, שהטיל מצור על נארווה. מיד עם סיום מערכות אזוב, בהסכם שנחתם עם האימפריה העות'מאנית בשנת 1700, הכריז פיוטר הגדול על מלחמה נגד שוודיה. הכוחות הרוסים החלו להתקדם לכיוון נארווה. ב-29 באוקטובר הגיעו הכוחות הרוסיים אל העיר והחלו בהכנות להטלת מצור עליה. עקב בעיות בקירוב תותחי המצור הרוסיים לחומות העיר, הירי שלהם לא הצליח לגרום נזק רב למצודה. הכוחות הרוסים כללו כ-30 אלף חיילים וכ-284 תותחים. זאת לעומת כ-1,500 חיילים שוודים שהתבצרו במצודה. כאשר נודע לפיקוד הרוסי, שצבא שוודי בפיקוד קרל השנים עשר, מלך שוודיה, נחת בקרבת העיר, שלח פיוטר הגדול 5,000 פרשים בפיקוד בוריס שרמטייב, לאסוף מודיעין על תנועות הצבא השוודי, שלפי הערכות חוקרים כלל 12-9 אלף חיילים. הפרשים הרוסיים הגיעו לשיירת הכוחות השוודים, אך חששו להיכנס איתם לקרב וחזרו למחנה הרוסי. ב-29 בנובמבר עזב פיוטר הגדול את המחנה. עם שחר 30 בנובמבר השוודים החלו במתקפה. בעקבות תנאי מזג האוויר והשלג הכבד, הצליחו השוודים להתקרב לעמדות הכוחות הרוסים ואף לכבוש את עמדות התותחים. במחנה הרוסי החלה פאניקה. הפרשים בפיקוד בוריס שרמטייב נסוגו לצד השני של הנהר. במהלך הנסיגה וחציית הנהר איבדו כ-1,000 חיילים. גם כוחות הרגלים החלו בנסיגה. רוב הפיקוד העליון שהיה במחנה נכנע לשוודים. המפקד העליון של הכוחות הרוסים, קרל דה קרוי, נלקח בשבי והועבר לטאלין. מספר יחידות החזיקו בהגנה והלחימה הסתיימה רק עם רדת החשכה. בבוקר סוכם על כך שהכוחות הרוסים יעזבו את המקום עם דגלים ונשק אישי אך ללא תותחים. במהלך מעבר הכוחות דרך הנהר, הפרו השוודים את תנאי ההסכם ולקחו חלק מהחיילים בשבי. הצבא הרוסי ספג מפלה קשה ביותר. רוב התותחים אבדו וגם האבידות בכוח האדם היו גדולות, במיוחד בחלק הפיקודי. למשך מספר שנים באירופה לא התייחסו ברצינות לצבא הרוסי ולמלך שוודיה היה מוניטין של מצביא דגול. לאור התבוסה הקשה וחיסולו המוחלט כמעט של הצבא הרוסי, אם השוודים היו מחליטים להתקדם לעומק רוסיה, לפיוטר הגדול לא היה כוח לעצור אותו. אולם במקום זאת, החלו השוודים בלחימה נגד בעלי ברית של הרוסים בליבוניה. קרב נארווה, באתר אנציקלופדיה בריטניקה (באנגלית)
אייגר

אייגר (בגרמנית: Eiger) הוא הר באלפים הברניים שבמרכז שווייץ. הוא מתנשא לגובה 3,970 מטר, כ-5.5 קילומטר צפונית-מזרחית לפסגת היונגפראו המתנשאת לגובה 4,158 מטר, ובסמוך למנך המתנשא לגובה 4,107 מטר בינו לבין היונגפראו. ההר ידוע בעיקר בזכות צידו הצפוני המתנשא כקיר תלול ("Nordwand" - הקיר הצפוני") בגובה של 750 מטרים מעל לעיירה גרינדלוולד. ההעפלה הראשונה אל ההר התקיימה ב-11 באוגוסט 1858. בהר חצובה מסילת רכבת שנפתחה בשנת 1912 לאחר 16 שנות עבודה. המסילה מובילה לתחנת יונגפראויוך הממוקמת בגובה של 3,454 מטר ולכן היא נחשבת לתחנת הרכבת הגבוהה ביותר באירופה. מדיה וקבצים בנושא אייגר בוויקישיתוף ערך זה הוא קצרמר בנושא הרים ובנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
חוף השרון

הגן הלאומי חוף השרון הוא גן לאומי השוכן לאורך חוף הים התיכון במישור החוף. תחום על ידי מכון וינגייט בצפון, היישוב ארסוף בדרום והקיבוץ יקום ממזרח. אורכו של הגן מצפון לדרום הוא כ-4.5 ק"מ, רוחבו כ-300 מטרים, ושטחו כ-1,250 דונם. בצידו המערבי שוכנת רצועת מצוק הכורכר המחורץ שלאורך חוף הים, ואשר מגיע לגובה של יותר מ-40 מטרים. ביתר שטחו של הגן משתרע האזור החולי שממזרח למצוק. שטחו של הגן הלאומי גודר החל בשנות ה-90 ועד שנת 2001 כדי למנוע כניסת רכבי שטח אשר הסבו לו נזקים. בשטח הגן הוכשרו מספר שבילי הליכה אורכיים שכיוונם מצפון לדרום, ושביל ישראל חוצה אותו לאורך רצועת החוף. בחלקו הדרומי של הגן הוכשרו מספר מרפסות תצפית ובקצהו הצפוני שוכנים שרידי חורבת חילפים. בשטח הגן חיים תנים, נמיות, מינים שונים של מכרסמים, וצבאים אשר הובאו למקום בשנת 2001. הצומח כולל את חומעת האווירון האנדמית למקום, הרקפת, חבצלת החוף, נר הלילה, טבורית נטוייה ועוד. בנוסף הובאו למקום צמחים נוספים כמו אירוס הארגמן וכלניות, ונטעה בשטחו חורשת אקליפטוס. שלט הדרכה ומפת הפארק המוגן בגדר, המשתרע בחלקו הדרומי של הגן מבט אל הים ואל מצוק הכורכר. ברקע נראית נתניה מרפסת התצפית צומת שבילים וצמחייה אופיינית לגן אחד הוודיות המתחפרים במצוק הכורכר ומובילים אל חוף הים מבט אל הים מצוק הכורכר מדיה וקבצים בנושא חוף השרון בוויקישיתוף אתר האינטרנט הרשמי של חוף השרון מסלול הליכה בשמורת חוף השרון - מתוך הבלוג Check In/Out הגן הלאומי באתר iNature המקום באתר טיולי מסלול שביל ישראל העובר במקום משה גלעד, הספסל מול הים הוא רק אחד מהאוצרות בחוף השרון, באתר הארץ, 22 בספאמבר 2021 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
אנדרטת צ'יאנג קאי שק

אנדרטת צ'יאנג קאי שק (בסינית מסורתית: 國立中正紀念堂; בסינית פשוטה: 国立中正纪念堂) היא אנדרטה שהוקמה לזכרו של צ'יאנג קאי שק, בעבר נשיא הרפובליקה הסינית. האנדרטה שוכנת בטאיפיי, בירת טאיוואן. האנדרטה כוללת מתחם רחב ידיים ובו התיאטרון הלאומי של טאיוואן ואולם הקונצרטים הלאומי של טאיוואן. המתחם נמצא בסמוך למתחם בניין משרד הנשיאות. בעקבות מותו של צ'יאנג קאי שק, ב-5 באפריל 1975, החליטה ממשלת טאיוואן למנות ועדה אשר תקבע את דרכי הנצחתו ובניית האנדרטה לזכרו. הוועדה הכריזה על תחרות, שבה זכתה תוכניתו של האדריכל יאנג צ'ו-צ'נג. תוכנית זו שילבה מאפיינים רבים של האדריכלות הסינית המסורתית, תוך אזכור צורני לאנדרטת סון יאט-סן שבנאנג'ינג. טקס הנחת אבן הפינה נערך ב-31 באוקטובר 1976, יום השנה ה-90 להולדתו של צ'יאנג קאי שק, והאנדרטה נחנכה ב-5 באפריל 1980, יום השנה החמישי למותו. האנדרטה נמצאת בחלקו המזרחי של פארק הזיכרון הלאומי צ'יאנג קאי שק (סינית מסורתית: 中正公園; בסינית פשוטה: 中正公园) ששטחו למעלה מ-240,000 מ"ר. הפארק שוכן במחוז ז'ונגז'נג של העיר. שער הכניסה המרכזי למתחם, הנקרא השער של המרכזיות הגדולה והעמידה הזקופה המושלמת (סינית מסורתית: 大中至正), הוקם בקצהו המערבי של המתחם, ופונה לדרך צ'ונג שאן; שער הנאמנות הגדולה (בסינית מסורתית: 大忠門; סינית פשוטה: 大忠门) ממוקם בקצהו הצפוני של המתחם, ופונה לעבר דרך הסין יי; ושער החסד הגדול (בסינית מסורתית: 大孝門; בסינית פשוטה: 大孝门) ממוקם בקצהו הדרומי של המתחם, בסמוך לדרך איי קו. גובהה של האנדרטה 70 מטרים מעל פני המתחם, והיא מקורה ברעפים כחולים. צבע הרעפים הכחול, המבנה הלבן, וערוגות הפרחים האדומות הם סמליה הלאומיים של טאיוואן, ומופיעים על דגל טאיוואן. המבנה המתומן מתקשר למספר "8" - מספר בר מזל בתרבות האסייתית. שני גרמי מדרגות כל אחד בן 89 מדרגות - כמניין שנות חייו של צ'יאנג קאי שק, מוליך אל האולם המרכזי שבראש המבנה. בראש שני גרמי המדרגות, בפתח האולם המרכזי של המבנה, מצויות שתי דלתות כפולות, שגובה כל אחת 16 מטרים, ומשקל כל אחת 75 טונות. במרכז האולם הראשי פסל ברונזה של צ'יאנג קאי שק, לבוש בלבוש סיני מסורתי. מעל הפסל כתובים הסימנים הסינים ל"אתיקה", "דמוקרטיה" ו"מדע". הכתובת על קירות האולם היא "משמעות החיים היא ליצור ולהמשיך את החיים ביקום". משמר כבוד ניצב באולם בכל שעות היום. טקס החלפת המשמר נערך מדי שעה, ומהווה אטרקציה תיירותית. בקומת הקרקע של מבנה האנדרטה ספריה ומוזיאון המוקדש לחייו של צ'יאנג קאי שק. אתר האינטרנט הרשמי של אנדרטת צ'יאנג קאי שק האתר הרשמי של התיאטרון הלאומי ואולם הקונצרטים הלאומי אנדרטת צ'יאנג קאי שק, ברשת החברתית אינסטגרם אנדרטת צ'יאנג קאי שק, סרטונים בערוץ היוטיוב
משה סאבא

משה סאבא מַסרי (באנגלית: Moisés Saba Masri;‏ 1963, מקסיקו סיטי – 10 בינואר 2010) היה איש עסקים ונדבן יהודי-מקסיקני ממוצא סורי. למד הנדסת תעשייה באוניברסיטת אנאוואק (אנ') במקסיקו. השתייך לשושלת של יזמים בעלי נוכחות בתחומים שונים. ב-1993 רכש 50% מחברת התקשורת "רדיוטלוויזורה דל סנטרו" אשר רכשה את רשת הטלוויזיה הממשלתית "טלוויזיון אצטקה" שהופרטה. עד 1998 היה חבר מועצת המנהלים של גרופו טלוויזיון אצטקה והחברה לתפעול בתי קולנוע. כמו כן ניהל משא ומתן עסקי מול ערוץ 10 בישראל. מיוני 1999 שימש יו"ר מועצת המנהלים, יועץ לבעלי השליטה ומנכ"ל של ספקית הסלולר המקסיקנית אונפון (Unefon). בנוסף שימש יו"ר מועצת המנהלים של קוסמופרקוונסיאס, ספקית אינטרנט אלחוטי מקסיקנית, והיה חבר במועצת המנהלים של חברות רבות נוספות. הוא יסד את דירקטוריון המנהלים של מספר חברות בתעשיות הטקסטיל והתקשורת, היה מנכ"ל "איוטלה תעשיות טקסטיל", "קבוצת אלסאוויסיון" ועסקים פרטיים אחרים שבבעלות משפחתו. אחד מעיסוקיו העיקריים היה בנדל"ן: בשנת 2006 רכש 5,000 נכסי מקרקעין מקרן IPAB. בין השאר, היה גם נשיא קבוצת Celha - מקימת מרכזים מסחריים וקניונים והגה את הרעיון של בניית שטחי מסחר בתחנות רכבת תחתית ואוטובוס - מקומות בהם ההמונים עוברים כל יום. ב-18 באוקטובר 2007 ניסה ביחד עם אביו אלברטו סאבא מסרי רפול לקנות את חברת אארומקסיקו, אך במכרז זכתה קבוצת אנשי עסקים בגיבוי "באנאמקס". ב-10 בינואר 2010 מת סאבא מסרי בהתרסקות מסוק ברובע קוואחימאלפה (Cuajimalpa) של מקסיקו סיטי, יחד עם 3 מבני משפחתו בהם אשתו אדלה בנו אלברטו וכלתו יהודית. משה סאבא מסרי ניהל אורח חיים חרדי והקפיד על שמירת מצוות, בניו התחנכו במוסדות חרדים ובנו שנותר למד בישיבת קול תורה בירושלים. כמו כן סאבא מסרי היה פילנתרופ שתרם מדי שנה מיליוני דולרים למוסדות מקורבים לש"ס לזק"א ולארגונים להנצחת מורשת חלב (עיר). סאבא מסרי היה מקורב מאוד לרבנים הרב שלמה משה עמאר הרב יצחק יוסף, והרב עובדיה יוסף שבחלק מספרי יביע אומר מופיעה 'הקדשה' על סיועו בהוצאת הספר. בספרו האחרון של הרב חזון עובדיה על הלכות אבלות שיצא חודש אחרי פטירתו, ישנה הקדשה ודברי הספד לזכרו. סוכנויות הידיעות, המיליארדר היהודי-מקסיקאי משה סאבא נהרג בהתרסקות מסוק במקסיקו, באתר TheMarker‏, 11 בינואר 2010 כתבה על אסון התרסקות המסוק באתר בחדרי חרדים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בורידאבה

בורידאבה (ברומנית: Buridava) הייתה, כפי שמעיד שמה (פירוש השם הוא מצודת/עיר הבורים), בירת הבורים. היישוב היה ממוקם בקרבת המקום בו נמצאת כיום העיירה אוקנלה מאר, במחוז ולצ'אה, ברומניה. באזור נמצאים מכרות מלח קדומים ומשערים שהמצודה הגנה על מרבצי המלח, שערכם היה גדול מאוד באותה תקופה. בורידאבה מוזכרת לראשונה על ידי הגאוגרף הקדום תלמי. בשנת 1960, פרופסור מקומי, גאורגה מושטאנו, חפר בגינה שלו וחשף חרסים רבים. בבדיקת החרסים ראה שאינם חרסים רגילים ולקח אותם לבדיקה במוזאון האזורי. הנהלת המוזאון מסרה את החרסים לבדיקה לפרופסור דומיטרו ברצ'יו, שקבע, שמדובר בחרסים מהתקופה הדאקית ויזם פתיחת חפירה ארכאולוגית במקום. בחפירות נמצאו כלי קדרות שונים וגם חישוקי ברזל קדומים. על החרסים נמצאו חלקי רישומים ועל אחד מכלי החרס נמצאה הכתובת BASILEO THIAMARCOS EPOIEI, שזה שמו של מלך מקומי, מתקופתו של אוגוסטוס קיסר. מדיה וקבצים בנושא בורידאבה בוויקישיתוף Buridava (ברומנית)
ג'יימס ב. קנינגהם

ג'יימס בלייר קנינגהם (באנגלית: James Blair Cunningham; ‏נולד ב־1952) הוא דיפלומט אמריקאי שהיה שגריר ארצות הברית בישראל משנת 2008 עד 2011 ושגריר ארצות הברית באפגניסטן בשנים 2012–2014. במהלך עבודתו בשירות החוץ של ארצות הברית שימש קנינגהם כשגריר בפועל לאומות המאוחדות (ינואר-ספטמבר 2001), שגריר וסגן הנציב הקבוע לאומות המאוחדות (2001–2005), והקונסול הכללי של ארצות הברית בהונג קונג ומקאו (אוגוסט 2005 – יוני 2008). קנינגהם נולד בעיר אלנטאון בפנסילבניה. הוא למד מדע המדינה ופסיכולוגיה באוניברסיטת סירקיוז וסיים, בשנת 1974, תואר ראשון בהצטיינות. הוא שימש כסגן ראש המשלחת הדיפלומטית בשגרירות ארצות הברית ברומא בטרם מוּנה לתפקיד השגריר לאו"ם. במשך רוב שנותיו במשרד החוץ עסק בנושאי מדיניות וביטחון באירופה. בשנים 1989–1990 שימש ראש המטה של המזכיר הכללי של נאט"ו, מנפרד ורנר. בין השאר יעץ למזכיר נאט"ו במגוון נושאים הקשורים לפירוק ברית ורשה וברית המועצות. קנינגהם התמנה לסגן היועץ לעניינים מדיניים של משלחת ארצות הברית לאומות המאוחדות בחודש אוגוסט 1990, מיד לאחר פלישת עיראק לכווית. בשנת 1992 הוא שב לוושינגטון ושימש סגן מנהל המשרד לעניינים מדיניים וביטחון אירופי במחלקת המדינה, ובשנת 1993 התמנה למנהל משרד זה. כמנהל היה מעורב בהיבטים שונים של מדיניות ארצות הברית כלפי אירופה, כולל נאט"ו, מרוץ החימוש, והסכסוך בבוסניה. לאחר שסיים שנה של השתלמות לפקידים בכירים במשרד, הוא קיבל את שליחותו הדיפלומטית ברומא, בחודש אוגוסט 1996. קנינגהם דובר אנגלית, איטלקית, צרפתית וספרדית. הוא עוטר באות השירות המצטיין של נשיא ארצות הברית. נשוי ללסלי גניאר ולזוג שתי בנות בוגרות. מדיה וקבצים בנושא ג'יימס ב. קנינגהם בוויקישיתוף ביוגרפיה של קנינגהם באתר שגרירות ארצות הברית בתל אביב
ברוטו, נטו, טרה

המונח "נטו" מפנה לכאן. אם הכוונה למשמעות אחרת, ראו נטו (פירושונים). ברוטו, נטו וטרה הם שלושה מושגים הבאים להבדיל בין חלקו העיקרי, המועיל, של חפץ, ובין חלקים הנספחים אליו. מתקיים: ברוטו = נטו + טרה. מקורן של שלוש המילים הוא באיטלקית: Brutto - גס Netto - נקי Tara - ניכוי. דוגמאות: משקל ברוטו של מוצר הוא המשקל כולל האריזה, משקל נטו הוא המשקל של המוצר עצמו (הוא החלק המביא תועלת לצרכן), ומשקל טרה הוא משקל האריזה. בקופסאות שימורים, המשקל טרה כולל גם את הנוזל שבתוכו נמצא המזון המשומר, כך שהמשקל נטו הוא משקל המזון הנאכל. משקל נטו קרוי גם משקל נקי. בכלי רכב, המשקל ברוטו הוא משקלו העצמי של הרכב והמשא שהוא נושא, המשקל נטו הוא משקלו של המשא בלבד (הוא החלק המביא תועלת לצרכן), והמשקל טרה הוא משקלו של כלי הרכב. שכר ברוטו הוא השכר הכולל שמשלם המעביד. שכר נטו הוא השכר המגיע לכיסו של העובד, לאחר שמהשכר ברוטו נוכו ניכויים שעל המעביד לנכות, כגון מס הכנסה ודמי ביטוח לאומי. בהשקעת כסף בשוק ההון, התשואה ברוטו היא התשואה שהושגה בהשקעה זו, והתשואה נטו היא זו שהגיעה לכיסו של המשקיע, לאחר ניכוי מיסים, עמלות ודמי ניהול. בנדל"ן מתקיימת הבחנה בין שטח ברוטו לשטח נטו. שטח נטו הוא השטח שנמצא בין קירותיה ומשמש את דייריה. בשטח ברוטו נכלל בנוסף חלקה של הדירה ברכוש המשותף, כגון חדר מדרגות, לובי ומקלט. קבלני בניין נוהגים לציין שטח ברוטו בתיאור הדירה שהם מוכרים, אך הקונה מתעניין יותר בשטח נטו. בניהול קופת גמל, הצבירה נטו של הקופה בתקופה מסוימת היא סך כל הסכומים שהופקדו בקופה בתקופה זו, פחות סך כל הסכומים שנמשכו ממנה. אז כמה מ"ר יש בדירה שאתם קונים?, באתר ynet, 18 בינואר 2008
אחוות ישו

אחוות ישו (באנגלית: Christadelphians או Brethren in Christ) היא קבוצה של נוצרים שאינם מאמינים בשילוש הקדוש. הקבוצה החלה את דרכה בשנת 1848 באמריקה, ובסקוטלנד, וכיום מונה כ-50,000 חברים בכ-120 מדינות, מתוכן כ-20,000 בממלכה המאוחדת ו-6,500 בארצות הברית. בשנת 1882 סייעה האחווה לתמוך במתיישבי ראש פינה. מבצע טקסס מדיה וקבצים בנושא אחוות ישו בוויקישיתוף אחוות ישו, באתר אנציקלופדיה בריטניקה (באנגלית) Christadelphians, BBC, ‏25 ביוני 2009 לורנס אוליפנט Palestine Exploration Quarterly 2007 p205-212 ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.